CELEX: 32011D0659
Language: fi
Date: 2011-09-30 00:00:00
Title: 2011/659/YUTP: Poliittisten ja turvallisuusasioiden komitean päätös EUJUST LEX-IRAQ/2/2011, annettu 30 päivänä syyskuuta 2011 , Irakia varten toteutettavan Euroopan unionin yhdennetyn oikeusvaltio-operaation, EUJUST LEX-IRAQ, johtajan nimittämisestä

7.10.2011   
            
            
               FI
            
            
               Euroopan unionin virallinen lehti
            
            
               L 263/16
            
         POLIITTISTEN JA TURVALLISUUSASIOIDEN KOMITEAN PÄÄTÖS EUJUST LEX-IRAQ/2/2011,
   annettu 30 päivänä syyskuuta 2011,
   Irakia varten toteutettavan Euroopan unionin yhdennetyn oikeusvaltio-operaation, EUJUST LEX-IRAQ, johtajan nimittämisestä
   (2011/659/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin yhdennetystä oikeusvaltio-operaatiosta Irakia varten, EUJUST LEX-IRAQ, 14 päivänä kesäkuuta 2010 hyväksytyn neuvoston päätöksen 2010/330/YUTP (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Poliittisten ja turvallisuusasioiden komitea on päätöksellä 2010/330/YUTP valtuutettu Euroopan unionista tehdyn sopimuksen 38 artiklan mukaisesti tekemään Irakia varten toteutettavan Euroopan unionin yhdennetyn oikeusvaltio-operaation (EUJUST LEX-IRAQ) poliittista valvontaa ja strategista johtoa koskevat päätökset, mukaan lukien päätöksen operaation johtajan nimittämisestä.
            
         
               (2)
            
            
               Unionin ulkoasioiden ja turvallisuuspolitiikan korkea edustaja on ehdottanut, että prikaatikenraali László HUSZÁR nimitetään EUJUST LEX-IRAQ -operaation johtajaksi 1 päivästä lokakuuta 2011,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali László HUSZÁR EUJUST LEX-IRAQ -operaation johtajaksi 1 päivästä lokakuuta 2011 alkaen.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 30 päivänä syyskuuta 2011.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         O. SKOOG
      
   
   
      (1)  EUVL L 149, 15.6.2010, s. 12.